ArabovMK/tajik-wikipedia-corpus huggingface dataset:
Гулоб

Гулоб — оби муаттари як навъ гули садбарг, ки ба воситаи анбиқ ҳосил мекунанд. Аз гулоб бештар шарбатеро тайёр карда менӯшанд, ки қандгулоб ном дорад. Гулоб дар Эрон, Покистон, Бангладеш, қисман дар Ҳиндустон, баъзе мамолики араб ва дар аксар шаҳрҳои Осиёи Марказӣ аз замонҳои хеле қадим (ҳазорсолаи якуми то м.) маъмул аст. Муаллифони китобҳои тибби қадим гулобро тавсиф карда, аз манфиат ва ҳикмати он сухан рондаанд. Мас., дар "Эҳёу-т-тибб"-и Субҳонӣ чунин гуфта мешавад: "Накутарини он тез ва хушбӯй бувад; муқаввии димоғ ва мусаккини судоъ бошад; тақвияти дил ва меъда кунад, лиса (вора)-ро сахт гардонад, дарди чашм сокин созад. Хӯрдани он бемориҳои нафсуддам, хафақони гарм ва ғаширо нофеъ бувад, чун бар сар резанд, хуморро сокин кунад, ба мӯй бисёр моланд, сафед гардонад". Гулобро ҳамчунин дар қаннодӣ ба кор мебаранд. Мас., онро ба нишолло, мураббои сабзӣ, лавз ва ғ. меандозанд, ки хеле хушбӯй мекунад. Тарзи тайёр намудани гулоб чунин аст: субҳдам, пеш аз баромадани офтоб, гулҳои навшукуфтаи садбарги хушбӯи маҳаллиро чида, як шабонарӯз дар соя мегузоранд, пас баргҳоро ҷудо карда мегиранд. Обро дар анбиқ, ҷӯшонда, барги гулҳоро ба он меандозанд ва 2-3 дақ. меҷӯшонанд. Агар сатҳи об аз гулҳо паст бошад, боз қадре об меандозанд, то ки баргҳо пӯшида гарданд. Баъд аз он сарпӯши анбиқро гузошта, давродаври онро бо хамир мебанданд ва дар оташи паст 1,5-2 соат меҷӯшонанд. Аз мили анбиқ қатраҳои гулоб мечакад, ки дар зарфҳо гирифта даҳонашонро мебанданд (бояд ҳаво надарояд). Ҳамчунин боз чанд навъи дигари гулобкашӣ маълуманд. Гулобро дар гулобдон ва гулобпош ном зарфҳои махсус нигоҳ медоштанд.
Гулнӯш

"Гулнӯш" — номи тарона ва оҳанги мавсимию маросимии аҳди Сосониён, ки онро Борбад ба муносибати ҷашнвораи Наврӯз тасниф кардааст. "Гулнӯш" аз ҷумлаи оҳангҳои сигонаи Борбади Марвазӣ буда, онро гӯё ба ифтихори боғи афсонавие, ки барои маҳбубаи Хусрави Парвиз — Ширин сохта буданд, эҷод намудааст. Назар ба ахбори муаррихону мусиқидонон Ибни Хурдодбеҳ ("ал-Лавҳ ва-л-малоҳӣ"), Масъудӣ ("Муруҷу-з-заҳаб") ва дигарон "Гулнӯш" ба маҷмӯи сеюми таронаву оҳангҳои "Хусравонӣ" дохил будааст. 2) Гӯша ва пораи хурди савтию овозӣ дар дохили мақоми "Бӯсалик"-и "Дувоздаҳмақом". Муҳаммади Нишопурӣ дар "Рисола дар мусиқӣ", Мирсайид Алии Ҷурҷонӣ дар "Мақолиду-л-улум" ва Қутбуддини Шерозӣ "Гулнӯш"-ро ҳамчун гӯшаи овозӣ дар таркиби "Дувоздаҳмақом" зикр карданд, аммо дар маъхазҳои мусиқии пас аз асрҳои 12-14 ба ҳайси гӯша ё таркибе дар маҷмӯи мақомҳои "Дувоздаҳмақом" зикр наёфтааст.
Гулобии самарқандӣ

Гулобии самарқандӣ, гулобии норанҷӣ — навъи харбузаи дерпаз. Асосан дар вилояти Суғд, водиҳои Вахшу Ҳисор ва Зарафшон, вилоятҳои Самарқанду Бухоро, Хоразм ва Сурхондарёи Ӯзбекистон мепарваранд. Харбузаи байзашакл аст; дарозиаш 26-29 см, вазнаш 4-7 кг. Пӯсташ сахт, зарди сабзтоб, ҷои ба думча наздикаш тӯрдор. Мағзаш сафеди сергӯшт (ғафсиаш 5-6 см), сершира, хуштаъму гуворо,5 % қанд (аз ҷумла 5,9 % сахароза) ва 11,4 % моддаҳои хушк дорад. Тухмпаллааш калон, тухмаш зард, борик; даври нашваш рӯз. Аз ҳар га сентнер ҳосил медиҳад. Барои ба ҷойҳои дур кашондан ва дер нигоҳ доштан мувофиқ аст.
Гулоби Танбӯрӣ

Гулоби Танбӯрӣ (1892, Панҷакент — 1947, ҳамон ҷо) — танбӯрӣ, донанда ва иҷрокунандаи мусиқии классикӣ ва мардумии тоҷик, намояндаи ҳавзаи мусиқии Панҷакенту Самарқанд. Зиндагинома Ҳунари мутрибиро ибтидо дар зодгоҳаш аз ромишгарони мардумӣ омӯхта, барои такмили маҳорат ба ш.-ҳои Самарқанду Миёнколот ва Бухоро рафт. Дар мактаби мусиқии Самарқанд бо роҳнамоии Ҳоҷиабдулазиз, Қорӣ Сироҷ ва дигарон донишу маҳорати хешро сайқал дод. Шохаҳои ҷудогонаи "Шашмақом"-ро хуб медонист ва "тарҷеъ", "гардун", "тасниф"-ро моҳирона менавохт. Бо Искандари Савтӣ ҳамкории эҷодӣ дошт.
Гулобии зард

Гулобии зард — навъи харбузаи дерпаз. Асосан дар вилояти Суғд мепарваранд. Харбузаи байзашакл ё дарозрӯяи нӯктез аст; дарозиаш 45-56 см, вазнаш 4-5 кг. Пӯсташ суфта, сахт, зарди норанҷӣ, доғҳои зарди кушод дорад. Мағзаш сафед, ғафс (5-8 см), хуштаъму гуворо, аз 8,3 % қанд иборат аст. Тухмпаллааш хурд, тухмаш калон, дарозрӯяи нӯктез, ҷигарӣ. Даври нашваш рӯз. Аз ҳар га сентнер ҳосил мегиранд. Барои ба ҷойҳои дур кашондан ва дер нигоҳ доштан мувофиқ аст. Ба касалии пажмурдашавӣ тоб меорад.
Гулобии сафед

Гулобии сафед — навъи харбузаи дерпаз. Дар вилояти Суғд, водиҳои Вахшу Ҳисор ва Зарафшон мепарваранд. Харбузаи байзашакл аст; вазнаш 4-7 кг. Пӯсташ ҳамвор, сабзи сафедтоб, гирди думчааш сабзи баланд, қисман тӯрдор. Мағзаш сафеди ғафс (5-6 см), хуштаъм, сершираву гуворо; дар таркибаш 10-11 % қанд мавҷуд аст. Тухмаш калони зардча. Даври нашваш 85-90 рӯз. Аз ҳар га сентнер ҳосил мегиранд. Барои ба ҷойҳои дур кашондан ва дер нигоҳ доштан (то март — апрел) мувофиқ аст. Аз касалиҳои пажмурдашавии фузариозӣ ва гарда зарар мебинад.
Гулобии сабз

Гулобии сабз — навъи харбузаи дерпаз. Асосан дар вилояти Суғд, водиҳои Вахшу Ҳисор ва Зарафшон мепарваранд. Харбузаи тухмшакл аст; дарозиаш 24-30 см, вазнаш 3-4 кг. Пӯсташ сахт, зарди сабзтоб, тӯрдор. Мағзаш сафед (ғафсиаш 5-6 см), хуштаъм, сершираву ширин-12 % қанд (аз ҷумла 7,5-7,9 % сахароза) ва 10,5-12,7 % моддаҳои хушк дорад. Тухмпаллааш ҳаҷман миёна, тухмаш калони зардча, дарозрӯяи нӯгтез. Даври нашваш рӯз. Аз ҳар га сентнер ҳосил медиҳад. Барои ба ҷойҳои дур кашондан ва нигоҳ доштан (то моҳҳои март-апрел) мувофиқ аст. Бештар аз касалии пажмурдашавӣ ва ширинча зарар мебинад.
Гулобии сиёҳ

Гулобии сиёҳ — навъи харбузаи дерпаз. Дар вилояти Суғд, водиҳои Вахшу Ҳисор ва Зарафшон мепарваранд. Харбузаи байзашакл ё устувонашакл аст; дарозиаш 34-55 см, вазнаш 4,5-6 кг. Пӯсташ сахт, рангаш сабзи сиёҳтоб, бенақш, назди думчааш тӯрдор. Мағзаш сафед (ғафсиаш 6-7 см), сершира, хуштаъму гуворо-9 % қанд (аз ҷумла 5,7 % сахароза) ва 10,1 % моддаҳои хушк дорад. Тухмпаллааш хурд, тухмаш калон, дарозрӯяи зардтоб. Даври нашваш 95-100 рӯз. Аз ҳар га сентнер ҳосил медиҳад. Барои ба ҷойҳои дур кашондан ва дер нигоҳ доштан мувофиқ аст. Ба гармо тоб намеорад, бинобар ин рӯи онро то пухтанаш бо алаф мепӯшонанд.
Гулобии маҳаллӣ

Гулобии маҳаллӣ — навъе аз гелосҳои миёнапаз; селексияи халқист. Дарахти 15-солааш 7-7,5 м қад мекашад; ғафсии танааш 69 см. Баргаш калон (дарозиаш 8,5 см, бараш 4,9 см), дарозрӯя, рангаш сабзи баланд, сурхча, дандонаҳои майда дорад. Думчааш (дарозиаш 2,5-3 см) ғафси сурхтоб. Гулаш калон, сафеди гулобиранг. Нимаи аввали апрел гул карда, аввали июн ҳосилаш мепазад. Мевааш миёнаҳаҷми гирда (вазнаш 3,5 г, андозааш 1,3 х 1,1 х 0,9 см), рангаш асосан зардча, тобиши гулобӣ дорад; пӯсташ маҳин, гӯшташ хамираки сероб, сершира ва хуштаъм. Донакаш гирдаи майда (0,3 г). Дар таркиби меваи пухта расидааш 9-9,5 % қанд ва 1,3-1,6 гл ҷавҳар мавҷуд аст. Меваашро тар мехӯранд, мураббо мепазанд ва компот тайёр мекунанд; барои ба ҷойҳои дур кашондан мувофиқ нест. Дарахташ бо роҳи пайванд (ба гелоси худрӯй, олуболу ва олуча) зиёд карда мешавад. Ниҳоли пайвандиаш баъди 3-4 сол, ниҳоли аз донак рустааш баъди 6-7 сол самар меорад. Гулобии маҳаллӣ аз 10 то 25-солагиаш ҳосили фаровон мебандад. Як бех дарахти 15-солааш 35-40 кг ҳосил медиҳад. Барои дар ноҳияҳои вилояти Хатлон, водиҳои Ҳисору Рашт парвариш кардан тавсия шудааст. Ниҳолаш ба сармо ва камобӣ тоб меорад, дар заминҳои лалмӣ низ месабзад. Дарахташ бештар аз касалии доғзании барг зарар мебинад.
Гулобимуруд

Гулобимуруд — як навъ муруди маҳаллӣ. Дарахташ аҳромшакл, шохаҳояш бехори хокистарранг, сиёҳча; шохаҳои наваш ҷигарии хокистарранг. Муғҷааш гирда ё тухмшакл, пулакчаҳояш патдор. Баргаш миёнаҳаҷм (дарозиаш 6-8 см, бараш 3-4 см), дарозрӯя, нӯгтези дандонадор, рангаш сабзи равшан, думчааш кӯтоҳ (3-4,5 см), борики рост. Мевааш миёнаҳаҷм (50-60 г; дарозиаш 50-55 мм, қутраш 44-48 мм), тухмшакл, пӯсташ тунук, рангаш зарди коҳмонанд; мағзаш сафед, сершира, ширини нордон, хушбӯй, 3-8 дона тухми ҷигарӣ дорад (дарозиаш то 1 см). Гулобимуруд охири август мерасад. Дар таркибаш 18,10 % моддаҳои хушк мавҷуд аст. Онро тару тоза мехӯранд, мехушконанд. Барои ба ҷойҳои дур кашондан мувофиқ нест (фақат 10-15 рӯз нигоҳ доштан мумкин). Дарахташ ба нам ва хоки ҳосилхез талаботи зиёд надорад. Дар канори ҷар ва заминҳои лалмӣ нағз нашъунамо карда, ҳосили хуб медиҳад. Ниҳоли пайвандиаш соли 4-5-уми шинондан бор меорад ва ҳар сол ҳосил медиҳад. Аз ҳар дарахти 30-40-солааш андаряк кг мева мегиранд.
Гулобмағор

Гулобмағор, гулобпӯпанак — як навъ касалии занбӯруғии рустаниҳо. Аз гулобмағор бештар тухму меваи дарахтон (себ, нок, биҳӣ ва ғ.), хосса ангур зарар мебинад. Ангезандааш мағори гулобӣ —. Аломати асосии гулобмағор дар ҷои осебёфтаи мева падид омадани пӯсидагии бӯртоб аст. Гулобмағор метавонад бидуни нишонаҳои зоҳирӣ низ пайдо шавад. Дар чунин ҳолат мева бештар аз дарун мепӯсад ва ҳангоми буридан намудор мегардад. Ҷои солими мева бӯи мағор карда, турш мешавад. Ангезандаи гулобмағор ҳог (спора) ҳосил мекунад. Спораҳо тавассути захм ва сӯрохчаҳои пӯсти мева дохили бофтаҳо шуда, зарар мерасонанд. Гулобмағор, маъмулан, дар мавсими гармо ва сербориш авҷ мегирад. Барои пешгирии гулобмағор кишти тухмии солим, истифодаи маҳлули 0,5%-и кислотаи атсетат ё перманганати калий, бо гранозан (ба 1 кг тухм 2 г) заҳролуд кардани тухмии осебдида, интихоби ниҳолҳои солим, риояи қоидаҳои парвариши дарахтон муҳим аст.
Гулобод (деҳа, н. Абдураҳмони Ҷомӣ)

Гулобод (то 14.12.12 Калинин) — деҳа дар ҷамоати деҳоти Қадриддин Ғиёсови ноҳияи Абдураҳмони Ҷомӣ. Аз Гулобод то маркази ҷамоат 4 км, то маркази ноҳия 9 км; то маркази вилоят 44 км; роҳ асфалтпӯш. Аҳолиаш 3202 нафар, тоҷикон. Иқтисод Мактаби таҳсилоти миёнаи умумӣ, маркази саломатӣ, осиёби барқӣ, корхонаи истеҳсоли фаршҳои сементии "Шамсия", 4 нуқтаи савдои хусусӣ ва масҷиди панҷвақта дорад. Соҳаҳои асосии хоҷагӣ: пахтакорӣ, чорводорӣ, сабзавоткорӣ ва боғдорӣ. Заминҳо аз наҳри Хоҷақалъа обёрӣ мешаванд. Дар ҳудуди Гулобод 40 хоҷагии хурди деҳқонӣ мавҷуд аст. Шахсиятҳои маъруф Қаҳрамони Меҳнати Сотсиалистӣ Сайфура Зоирова дар ҳамин деҳа таваллуд шудааст.
Гулобод

Гулобод — шаҳрак дар вилояти Самарқанди Ӯзбекистон аст. Маркази маъмурии ноҳияи Самарқанд аст. 1 Аҳолии он дар соли 1989 779 нафар, ва дар соли 2016 5700 нафар буд.
Гулобод (деҳа, н. Кӯлоб)

Гулобод (собиқ Девонахуҷа) — деҳа дар ҷамоати деҳоти Даҳанаи ноҳияи Кӯлоб. Аз Гулобод то маркази ҷамоат 7 км, то маркази ноҳия 27 км, то маркази вилоят 187 км; роҳ асфалтпӯш. Аҳолиаш 1602 нафар, тоҷикон. Иқтисод Деҳа бунгоҳи тиббӣ, масҷиди панҷвақта, нуқтаҳои савдои хусусӣ, ҳавзи моҳипарварӣ, пойгоҳи оббарорӣ ва осиёби хусусӣ дорад. Деҳа мактаб надорад. Талабагон дар мактаби таҳсилоти миёнаи умумии деҳаи Гулзор таҳсил мекунанд. Соҳаҳои асосии хоҷагӣ: пахтакорӣ, ғаллакорӣ, сабзавоткорӣ ва чорводорӣ. Заминҳо аз дарёи Ёхсу обёрӣ мешаванд. Дар ҳудуди Гулобод 10 хоҷагии хурди деҳқонӣ, хоҷагиҳои деҳқонии "Гулобод" ва "Чорбоғи Поён" мавҷуданд.
Гулобод (деҳа, н. Дӯстӣ)

Гулобод (собиқ 8-уми Март) — деҳа дар ҷамоати деҳоти Ҷиликӯли ноҳияи Дӯстӣ. Аз Гулобод то маркази ҷамоат аз 1 км камтар, то маркази ноҳия аз 1 км камтар; роҳ асфалтпӯш. Аҳолиаш 1966 нафар, тоҷикон. Таърих Соли 1930 ташкил шуда, аксари мардумаш аз ноҳияи Данғара кӯчида ин деҳаро обод кардаанд. Иқтисод Мактаби таҳсилоти миёнаи умумӣ, осиёб, нуқтаҳои савдои хусусӣ, дорухона, устохонаи кафшергарӣ, масҷиди панҷвақта дорад. Соҳаҳои асосии хоҷагӣ: пахтакорӣ, боғдорӣ, сабзавоткорӣ. Заминҳо аз наҳри Яккаюз обёрӣ мешаванд. Дар ҳудуди Гулобод 28 хоҷагии хурди деҳқонӣ мавҷуд аст. Шахсиятҳои маъруф Генерал Саидмурод Қодиров дар ҳамин деҳа таваллуд шудааст.
Гулобод (деҳа, н. Восеъ)

Гулобод — деҳа дар ҷамоати деҳоти Абдӣ Авазови ноҳияи Восеъ. Аз Гулобод то маркази ҷамоат 2 км, то маркази ноҳия 5 кмм; роҳ мошингард. Аҳолиаш 3643 нафар, тоҷикон. Иқтисод Гулобод мактаби таҳсилоти миёнаи умумӣ, дорухона, бунгоҳи тиббӣ, масҷиди панҷвақта, 7 нуқтаи савдои хусусӣ, 3 осиёби барқӣ, 3 корхонаи хурди пахтатозакунӣ, корхонаи васлкунии дару тирезаҳои пластикӣ дорад. Соҳаҳои асосии хоҷагӣ: пахтакорӣ, чорводорӣ, сабзавоткорӣ ва ғаллакорӣ. Заминҳо аз чашмаи Қизилсу обёрӣ мешаванд. Дар ҳудуди деҳа 36 хоҷагии хурди деҳқонӣ мавҷуд аст. Ёдмонҳо Аз ёдгориҳои таърихӣ дар мавзеи баландии ҳудуди Гулобод харобаҳои Манзартеппа (асри 7) боқӣ мондаанд.
Гулобод (деҳа, н. Панҷ)

Гулобод — деҳа дар ҷамоати деҳоти Нури Ваҳдати ноҳияи Панҷ. Аз Гулобод то маркази ҷамоат 1 км, то маркази ноҳия 10 км; роҳ асфалтпӯш. Аҳолиаш 2392 нафар, тоҷикон. Соли 1949 ташкил шуда, мардумаш асосан аз ноҳияҳои Файзобод ва Тавилдара кӯчидаанд. Иқтисод Бунгоҳи тиббӣ, 3 нуқтаи савдои хусусӣ, 2 масҷиди панҷвақта дорад. Деҳа мактаб надорад. Талабагон дар мактаби таҳсилоти миёнаи умумии деҳаи Туғул таҳсил мекунанд. Соҳаҳои асосии хоҷагӣ: сабзавоткорӣ, чорводорӣ ва боғдорӣ. Заминҳо аз дарёи Панҷ обёрӣ мешаванд. Дар ҳудуди Гулобод 50 хоҷагии хурди деҳқонӣ мавҷуд аст. Шахсиятҳои маъруф Арбоби давлатӣ Болта Нидоев дар ҳамин деҳа таваллуд шудааст.
Гулобод (деҳа, н. Деваштич)

Гулобод (то 2012 Қаробӯин 1) — деҳа дар ҷамоати деҳоти Ғазантараки ноҳияи Деваштич. Аз Гулобод то маркази ҷамоат 3 км, то маркази ноҳия 2 км; роҳ қисман асфалтпӯш. Аҳолиаш 1085 нафар, тоҷикон. Иқтисод Мактаби таҳсилоти миёнаи умумӣ, осиёби хусусӣ, бунгоҳи тиббӣ, 3 нуқтаи савдои хусусӣ, корхонаи оҳакбарорӣ дорад. Соҳаҳои асосии хоҷагӣ: сабзавоткорӣ, чорводорӣ, ғаллакорӣ ва боғдорӣ. Заминҳо аз обанбори Даҳанасой обёрӣ мешаванд. Дар ҳудуди Гулобод хоҷагии деҳқонии ба номи Абдусамад Қодиров мавҷуд аст.
Гулобод (деҳа, н. Рӯдакӣ)

Гулобод (собиқ Қизиласкар, то соли 2008) — деҳа дар ҷамоати деҳоти Зайнабободи ноҳияи Рӯдакӣ. Аз Гулобод то маркази ҷамоат 1 км, то маркази ноҳия 11 км; роҳ асфалтпӯш. Аҳолиаш 2174 нафар, тоҷикон. Иқтисод Мактаби таҳсилоти умумии асосӣ, 5 нуқтаи савдои хусусӣ, масҷиди панҷвақта дорад. Соҳаҳои асосии хоҷагӣ: пахтакорӣ, сабзавоткорӣ, чорводорӣ ва занбӯрпарварӣ. Заминҳо аз наҳри Кӯктош обёрӣ мешаванд. Дар ҳудуди Гулобод 6 хоҷагии хурди деҳқонӣ мавҷуд аст. Шахсиятҳои маъруф Қаҳрамони Меҳнати Сотсиалистӣ Қурбон Солиев дар ҳамин деҳа таваллуд шудааст.
Гулобод (деҳа, н. Темурмалик)

Гулобод — деҳа дар ҷамоати деҳоти Бобоюнуси ноҳияи Темурмалик. Аз Гулобод то маркази ҷамоат 7 км, то маркази ноҳия 25 км. Аҳолиаш 109 нафар, тоҷикон.
Гулобод (деҳа, н. Данғара)

Гулобод (собиқ Навобод) — деҳа дар ҷамоати деҳоти Лолазори ноҳияи Данғара. Аз Гулобод то маркази ҷамоат 3 км, то маркази ноҳия 1ноҳия 18 км, то вилоят 84 км; роҳ асфалтпӯш. Аҳолиаш 1122 нафар, тоҷикон. Иқтисод Деҳа бунгоҳи тиббӣ, осиёби хусусӣ ва нуқтаҳои савдои хусусӣ дорад. Гулобод мактаб надорад. Талабагон дар мактаби таҳсилоти миёнаи умумии деҳаи Нурбахш таҳсил мекунанд. Соҳаҳои асосии хоҷагӣ: ғаллакорӣ, чорводорӣ ва сабзавоткорӣ. Заминҳо аз наҳри Данғара обёрӣ мешаванд. Дар ҳудуди Гулобод 8 хоҷагии хурди деҳқонӣ мавҷуд аст. Мардум Деҳа соли 1989 таъсис ёфта, аҳолиаш аз ноҳияҳои Данғара, Темурмалик, Фархор, Мирсайид Алии Ҳамадонӣ ва Шӯрообод кӯчидаанд.
Гулобод (деҳа, н. Шаҳритӯс)

Гулобод (то 2024 — Рӯдакӣ 1) — деҳа дар ҷамоати деҳоти Худойназар Холматови ноҳияи Шаҳритӯс. Аз деҳа то маркази ҷамоат 4 км, то маркази ноҳия 4 км. Аҳолиаш 259 нафар, тоҷикон.
Гулобод (деҳа, н. Шаҳринав)

Гулобод — деҳа дар ҷамоати деҳоти Ҳасанови ноҳияи Шаҳринав. Аз Гулобод то маркази ҷамоат 28 км, то маркази ноҳия 40 км. Аҳолиаш 760 нафар, тоҷикон.
Гулобод (деҳа, н. Ғафуров)

Гулобод — деҳа дар ҷамоати деҳоти Исмоили ноҳияи Ғафуров. Аз Гулобод то маркази ҷамоат 4 км, то маркази ноҳия 31 км; роҳ асфалтпӯш. Аҳолиаш 1710 нафар, тоҷикон. Соли 1986 таъсис ёфтааст. Дар ҳудуди кооперативи истеҳсолии ба номи Турсунбой Қушматов (собиқ сарвари хоҷагӣ, дорандаи ордени Ленин) воқеъ аст. Иқтисод Мактаби таҳсилоти миёнаи умумӣ, бунгоҳи тиббӣ, китобхона, нуқтаҳои савдои хусусӣ дорад. Соҳаҳои асосии хоҷагӣ: пахтакорӣ, чорводорӣ, сабзавоткорӣ ва боғдорӣ. Заминҳо аз чоҳҳои амудӣ обёрӣ мешаванд.
Гулобод (деҳа, н. Ҳамадонӣ)

Гулобод — деҳа дар ҷамоати деҳоти Меҳнатободи ноҳияи Ҳамадонӣ. Аз Гулобод то маркази ҷамоат 5 км, то маркази ноҳия 12 км, то маркази вилоят 174 км; роҳ асфалтпӯш. Аҳолиаш 5126 нафар, тоҷикон. Иқтисод Деҳа мактаби таҳсилоти миёнаи умумӣ, бунгоҳи тиббӣ, 2 масҷиди панҷвақта, масҷиди ҷомеъ, нуқтаҳои савдои хусусӣ ва 3 осиёби барқӣ дорад. Соҳаҳои асосии хоҷагӣ: пахтакорӣ, ғаллакорӣ, сабзавоткорӣ ва чорводорӣ. Заминҳо аз дарёи Панҷ обёрӣ мешаванд. Дар ҳудуди Гулобод 131 хоҷагии хурди деҳқонӣ ва хоҷагии кооперативии "Агроглобал" мавҷуд аст. Таърих Деҳа соли 1949 таъсис ёфта, мардумаш аслан аз минтақаҳои Дошмандӣ ва Сари Хосори Балҷувон ба ин деҳа кӯчида, бо сарварии Мирзоев Исмат ва ёваронаш Муродов Искандар, Раҳмонов Хол, Пиронов Сағир, Қосимов Сафол, Достиев Гургак, Ғаффоров Исо ва Шарипов Гулаҳмад дар ҳайати колхози "20-солагии Тоҷикистон", минбаъд колхозҳои "Коммунизм" ва "Дружба" фаъолият кардаанд. Шахсиятҳои маъруф Узви пайвастаи АИ тиб Саломуддин Исупов, Ҳунарпешаи Халқии Тоҷикистон Миралӣ Достиев ва генерал Шералӣ Мирзоев дар ҳамин деҳа таваллуд шудаанд.
Гулобӣ (навъи харбуза)

Гулобӣ — навъи харбузаи тирамоҳӣ аст. Дукмонанд, тухмшакли борики дароз; дарозиаш 27-56 см, вазнаш 8-12 кг, баъзан то 40 кг мешавад. Пӯсташ сахт, сабзи баланд, зардча, суфтаи тӯр-тӯр аст. Бештар дар вилояти Суғд, водии Вахшу Ҳисори Тоҷикистон, вилоятҳои Хоразму Бухоро, Самарқанд ва Сурхандарёи Ӯзбекистон паҳн шудааст.
Саидалӣ Гулов

Саидалӣ Гулов (Гулов Саидалӣ Маъмурович; зод. 19 августи 1954, ноҳияи Сариосиё, ҶШС Узбакистон, ИҶШС) — зистшинос, доктори илмҳои биология, профессор, дорандаи Ҷоизаи комсомоли ленинии Тоҷикистон, Ҷоизаи Президенти Ҷумҳурии Тоҷикистон дар соҳаи маориф, узви пайвастаи Академияи байналмилалии мактабҳои олӣ. Аълочии маорифи Тоҷикистон, Корманди шоистаи Тоҷикистон. Зиндагинома Хатмкардаи шуъбаи биология ва химияи факултаи табиатшиносию ҷуғрофияи Институти давлатии педагогии Душанбе, муовини декани факултаи боғдорӣ ва биотехнологияи кишоварзӣ, дотсент, мудири кафедраи меваю сабзавот ва токдорӣ, декани факултаи агробизнес, ноиби ректор оид ба таълим, профессори кафедраи боғдорӣ (аз 2009) ва ҳамзамон (аз 2012) декани факултаи агробизнеси ДАТ ба номи Шириншо Шоҳтемур. Пашӯҳишҳои илмӣ Дар водии Ҳисор дар бораи парвариши рустаниҳои ситрусӣ таҷрибаҳо анҷом дода, роҳу усулҳои нави парвариши онҳоро пешниҳод кард. Натиҷаи пажӯҳишҳои Саидалӣ Гулов дар хоҷагиҳои ситруспарварии ҷумҳурӣ татбиқ гаштааст. Таҳти роҳбарии Саидалӣ Гулов 5 нафар рисолаи номзадӣ ва 1 нафар рисолаи докторӣ ҳимоя кардаанд. Зиёда аз 170 таълифи илмӣ дорад. Ҷоизаву унвонҳо Бо ордени "Дӯстӣ" дар соли 2001 қадрдонӣ шудааст. Осор.
Гулобӣ (навъи себ)

Гулобӣ — навъи себи миёнапази маҳаллӣ; селексияи мардумист. Баргаш паҳни дарозрӯя (дарозиаш 8-9 см, бараш 5-6 см), дандонаҳояш майда. Мевааш гирда (дарозиаш 40-55 мм, бараш 40-65 мм, вазнаш 55-70 г), сабзи кушод, то нисфаш тобиши сурху гулобӣ дорад, баъзан рахшин ҳам мешавад. Пӯсташ тунук, мумпардааш маҳин, гӯшташ сахти карсосӣ, серобу ширин, бебӯй. Тухмдонаш миёнаҳаҷм, 8-18-то тухми қаҳваранг (андозааш 7,5 х 3,5 х 2,5 мм) дорад. Меваашро тар мехӯранд, мураббо мепазанд ва мехушконанд. Дарахташ зудсабзи серҳосил аст. Ниҳоли пайвандиаш баъди 3-4 соли шинондан самар меоварад. Даври нашваш рӯз; аввали апрел (дар ноҳияи Айнӣ) гул карда, нимаи август мерасад. Дарахти 20-25-солааш (дар деҳаи Оббурдан) кг ҳосил додааст. Гулобӣ ба сармо ва камобӣ тобовар буда, асосан дар заминҳои обӣ мерӯяд. Бештар аз ҳашароти зараррасони гулу мева зарар мебинад.
Сангин Гулов

Сангин Гулов (12 июли 1965, ноҳияи Масчо) — рӯзноманигор, номзади илми филология, дотсенти кафедраи телевизион ва радиошунавонии факултети журналисткаи Донишгоҳи миллии Тоҷикистон.Узви Иттиҳоди журналистони Тољикистон, Аълочии матбуоти Тољикистон ва Аълочии фарҳанги Тољикистон. Зиндагинома Сангин Гулов (12.07.1965), зодаи д. Виткони ноҳияи Мастчоҳ. Хатмкардаи факултети филологияи УДТ ба номи В. И. Ленин. Фаъолияти кориаш ба ҳайси рӯзноманигор дар идораи нашрияҳои ҷумҳурӣ оғоз шудааст. Аз ибтидои соли 1992 дар ДМТ ба омӯзгорӣ машғул аст—1998 — ассистент, -дотсенти кафедраи телевизион ва радиошунавонӣ, аз соли 2011 то марти соли 2016 мудири кафедраи журналистикаи байналхалқӣ. Дар ин миён солҳои — раиси иттифоқи касаба, — муовини декани факултаи журналистика ва тарҷумонӣ доир ба таълим, илм ва тарбия, — декани факултети журналистика, — сармуҳаррири нашрияи "Ба қуллаҳои дониш", ҳамзамон солҳои дар Радиои Тољикистон муҳаррири варзида ва дар нашрияи "Ҷавонони Тоҷикистон" мухбир буд. Мураттиби чандин барномаҳои таълимиву дастурҳои методӣ ва китобҳои дастаҷамъӣ барои донишљӯён. Маводи публисистии худро дар саҳифаҳои маҷаллаву рӯзнома ба табъ расонидааст. Дар конфронсу семинарҳои донишгоҳӣ, љумҳуриявӣ ва байналхалқии барпошуда дар шаҳрҳои Душанбе, Бишкек, Москва, Қазон иштирок ва суханронӣ кардаву курсҳои бозомӯзиро дар Русия, Украина, Қирғизистон, ИМА гузаштааст. Барои журналистон дар шаҳрҳои Душанбе, Турсунзода, Хуҷанд, Қӯрғонтеппа, Кӯлоб ва Хоруғ чандин курсу семинарҳои омӯзишӣ гузаронидааст. Осор.
Шералӣ Гул

Шералӣ Гул (20 феврали 1950, ноҳияи Фархор) — ходими давлатӣ, Вазири энергетика ва саноати Тоҷикистон. Корманди шоистаи Тоҷикистон. Зандагинома Шералӣ Гул 20 феврали соли 1950 дар ноҳияи Фархор таваллуд шудааст. Миллаташ тоҷик. Соли 1974 Донишкадаи хоҷагии қишлоқи Тоҷикистонро бо ихтисоси муҳандис -гидротехник хатм намудааст. Фаъолияти кориашро баъди хатми Донишкада соли 1974 ба сифати муҳандиси корҳои соҳилмустаҳкамкунии идораи системаи обёрии ноҳияи Фархор оғоз намуда, сипас дар вазифаҳои сардори қитъаи идораи системаи обёрии Фархор-Чӯбек, сардори колоннаи механиконидашудаи рақами 44-и ноҳияи Москва, муҳандиси калони колоннаи механиконидашудаи рақами 11-и трести "Кулобводстрой", сардори колоннаи механиконидашудаи трести "Данғараводстрой" кор кардааст. Солҳои ба сифати раиси ноҳияи Данғара адои вазифа намудааст. Солҳои дар вазифаи Раиси Кумитаи давлатии идораи амволи давлатии Ҷумҳурии Тоҷикистон фаъолият намудааст. Бо Фармони Президенти Ҷумҳурии Тоҷикистон аз 1 декабри соли 2006 Вазири энергетика ва саноати Ҷумҳурии Тоҷикистон таъйин шуда буд. Оиладор, соҳиби 7 фарзанд. Ҷоизаҳо Бо орденҳои.
Гулпарвар

Гулпарвар (собиқ Коммунизм) — деҳа дар ҷамоати деҳоти Чимтеппаи ноҳияи Рӯдакӣ. Аз Гулпарвар то маркази ноҳия 7 км; роҳ асфалтпӯш. Аҳолиаш 7081 нафар, тоҷикон. Иқтисод Маркази саломатӣ, дорухона, китобхона, чойхона, нуқтаҳои хидмати маишӣ, маркази савдои хусусии "Гулпарвар", 2 масҷиди ҷомеъ, 3 масҷиди панҷвақта, 11 нуқтаи савдои хусусӣ, мактаби таҳсилоти умумии асосӣ дорад. Талабагон таҳсилро дар мактаби таҳсилоти миёнаи умумии деҳаҳои Сомон ва Қаҳрамон давом медиҳанд. Соҳаҳои асосии хоҷагӣ: пахтакорӣ, чорводорӣ, боғдорӣ ва сабзавоткорӣ. Заминҳо аз дарёи Душанбе обёрӣ мешаванд. Мардум.
Гулпиёз

Гулпиёз — як навъ пиёзи худрӯй. Пояаш дароз (5-40 см), бехаш лундаи ғафс (1-4 см). Баргаш (2-5-то) нештаршакл (бараш 0,8-3 см). Хӯшагулаш чатрнамо (қутраш то 25 см); гулпояаш дароз (аз 1 то 20 см), гулаш майдаи сафедтоб ё гулобӣ. Ғӯзааш майда (бараш тақр. 4 мм). Апрел — май гул мекунад. Маъмулан, дар нишебиҳои санглоху регзори кӯҳҳо, буттазору ҷангали гармсер, алафзори дашт (қ-кӯҳҳои Зарафшон, Туркистон, Қурама, кӯҳи Муғул ва воҳаи дарёи Сир; дар баландии м аз с. б.) нумӯ меёбад. Корбурдҳо Дар гулпарварӣ тавсия шудааст. Солҳои пеш аз пиёзаки гулпиёз ширеш тайёр карда барои часпондани пӯст, коғаз, шиша ва ғ. истифода мебурданд. Гулпиёз таъми нохуш дорад. Табибони халқӣ гулпиёзро гиёҳи шифобахш мешуморанд.
Гуловез

Гуловез, фуксия — як ҷинси рустаниҳои бисёрсолаи ороишӣ. Онро соли 1696 олими фаронсавӣ Шарл Плюме дар наздикии шаҳри Санто-Доминго дар ҷазираи Вест-Индия кашф карда, ба шарафи ботаник ва табиби олмонӣ Леонарт фон Фукс фуксия номид. Барги байзашакли дандонадор (дарозиаш 4-5 см), гули овезони бунафш, нилгун ё сурх дорад. Самари гуловез ба донаки ангур монанд аст. Гуловез пайваста ва муддати мадид гул мекунад. Гловез аслан аз Амрикои Марказию Ҷанубӣ ва Зеландияи Нав аст. Гунаҳо Беш аз 100 навъ дорад. Дар табиат ба шакли буттача, бутта ва дарахтони резаи ҳамешасабз вомехӯрад. -ро дар хона, дар тубакҳо мепарваранд; аз баҳор то тирамоҳ гул мекунад. Дар гулхонаи Институти ботаника, физиология ва генетикаи рустании АИ Ҷумҳурии Тоҷикистон аз соли 1967 парвариш карда мешавад. Гуловез рустании рӯшноидӯст аст. Мегӯянд, ки дидани шукуфаи назаррабои гуловези хонагӣ ба одам рӯҳу ҳаловати тоза мебахшад. Меваи гуловез ширин аст; аз он мураббо мепазанд. Истеъмоли гуловезе, ки ба он моддаҳои кимиёӣ пошида шудааст ба саломатӣ зиён дорад. Гуловез аз ширинча, сафедболак, тортанаккана, тосаки хокистарранг ва занга осеб мебинад.